text: Regeringens togplan risikerer at smuldre
  13 november 2013 kl. 05.48
  Onsdag går forhandlingerne i gang om den nye tog-timeplan som, ifølge regeringen, skal give Danmark nye superlyntog med en maksimal transporttid på én time mellem de største byer. Men timeplanen risikerer at skride, erfarer TV2 Nyhederne.
  De to forligspartier Enhedslisten og Dansk Folkeparti har nemlig krav til planen, som koster minutter i køreplanen.
  Enhedslisten kræver, at superlyntogene også stopper i Ringsted, og Dansk Folkeparti er parat til at droppe den nye bro over Vejlefjord for at få råd til tog til lufthavnen i Billund.
  Enhedslisten møder også op med krav om, at flere regionale toglinjer i Jylland bliver opgraderet, så togpassagerer også kan komme hurtigere frem i de mere tyndt befolkede egne.
  